Kameme FmKameme Fm News
President Uhuru gwatha kamĩtĩ ya mĩgunda gũkanja title ya mũgũnda wa Kibarani ũrĩa wĩ Mombasa
Mutongoria wa bururi Uhuru Kenyatta niathite kamiti ya kibururi ya migunda gukanja title ya mugunda wa Kibarani uria ukoretwo ukihuthika ta kiara mwena wa Mombatha niguo mugunda ucio utige gutuika wa mundu kiumbe.
Kuhutikira ndumiriri kuri nyumba cia mohoro, president augite mugunda ucio wagiriire gutunywo mwojoria ucio na ucokerio thirikari ya kaunti ya Mombatha, niguo mugunda ucio wa ika 80 ukorwo uri kiguni kuri thirikari ya Mombatha.
Undu uyu ukite mathaa manini tu thutha wa minister wa maria maturigiciirie Keriako Tobiko, murunawe wa ugendi Najib Balala na ngavana wa Mombatha kugia na giikaro kia hamwe kiigie mugunda ucio.
Hau kabere minister wa maria maturigiciirie Keriako Tobiko, ekugite mugunda ucio ni ugucenjio na gutuika handu ha kuhurukira kana recreation centre.
Mwena-ini wake ngavana Joho niarutire mukaana kuri aria makoretwo makihahama mugunda ucio wa Kibarani akiuga no muhaka mehere.
fao_Latn kik_Latn kik_Latn kik_Latn kik_Latn kik_Latn kik_Latn